ai4bharat/Pralekha huggingface dataset:
पंतप्रधान कार्यालय
जपानचे परराष्ट्र मंत्री आणि संरक्षण मंत्र्यांनी घेतली पंतप्रधानांची भेट
(नवी दिल्ली, 30 नोव्हेंबर 2019
जपानचे परराष्ट्र मंत्री तोशीमित्सू मोटेगी आणि संरक्षण मंत्री टारो कोनो यांनी आज पंतप्रधान नरेंद्र मोदी यांची भेट घेतली. हे दोन्ही मंत्री भारत-जपान यांच्या परराष्ट्र आणि संरक्षण मंत्रालयांच्या बैठकसत्रांच्या नवी दिल्लीत होणाऱ्या उद्घाटनाच्या बैठकीत , जपानचे प्रतिनिधित्व करणार आहेत.
पंतप्रधान नरेंद्र मोदी यांनी दोन्ही मंत्र्यांचे स्वागत केले. जपान येथे ऑक्टोबर 2018 मध्ये जपान येथे झालेल्या 13 व्या भारत-जपान वार्षिक शिखर परिषदेत पंतप्रधान नरेंद्र मोदी आणि जपानचे पंतप्रधान शिंजो आबे या दोघांनी घेतलेल्या निर्णयानुसार, परराष्ट्र आणि संरक्षण क्षेत्रात दोन्ही देशांचे संबंध अधिक दृढ करण्यासाठी दोन्ही बाजूंनी सुरु होत असलेल्या प्रयत्नांविषयी पंतप्रधानांनी समाधान व्यक्त केले. या बैठकीमुळे दोन्ही देशातील राजनैतिक, संरक्षण आणि सुरक्षा सहकार्य अधिक मजबूत होईल असा विश्वास पंतप्रधानांनी व्यक्त केला.
भारत आणि जपानच्या नात्यामध्ये सर्वांगीण प्रगतीचे महत्व अधोरेखित करत या सहकार्याचा लाभ दोन्ही देशातील जनतेला तसेच या आशियाई प्रदेशाला होईल, असे पंतप्रधान म्हणाले. या नियमित उच्चस्तरीय बैठका म्हणजे दोन्ही देशातील घट्ट आणि मजबूत नाते याचेच द्योतक आहे, असे पंतप्रधान यावेळी म्हणाले.
दोन्ही देशांमधील द्विपक्षीय संबंध अधिक दृढ व्हावेत अशी आपली आणि जपानचे पंतप्रधान शिन्जो आबे यांची इच्छा आहे, असे मोदी म्हणाले. पुढच्या महिन्यात भारतात होणाऱ्या भारत-जपान वार्षिक शिखर परिषदेसाठी शिन्जो आबे यांचे स्वागत करण्यास आपण उत्सुक आहोत, असे पंतप्रधान म्हणाले. भारत-प्रशांत महासागर परिसरात शांतता, स्थैर्य आणि समृद्धी नांदण्यासाठी भारत आणि जपानमधील संबंध अत्यंत महत्वाचे आहेत, असे पंतप्रधान म्हणाले. भारताच्या Act East Policy म्हणजे पूर्वेकडील देशांविषयीच्या धोरणाचा, दोन्ही देशांमधले संबंध हा पाया असल्याचा उल्लेख पंतप्रधानांनी केला.
S.Tupre/R.Aghor/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 161 कोटी 47 लाखांपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 13 कोटी 32 लाखांपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण अभियान 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक प्रमाणात लस उपलब्धता करून लसीकरणाच्या अभियानाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली जात आहे, त्यामुळे लसीकरण मोहिमेचे अधिक उत्तम नियोजन त्यांना करणे शक्य होईल. तसेच लसींची पुरवठा साखळी सुरळीत, विनाखंड ठेवता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,61,47,69,885
|
|
BALANCE AVAILABLE
|
|
13,32,44,836
केंद्र सरकारने आतापर्यंत लसींच्या 161 कोटी 47 लाखांपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
13 कोटी 32 लाखांपेक्षा अधिक न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
इलेक्ट्रॉनिक्स आणि माहिती तंत्रज्ञान मंत्रालय
रोजगार मेळाव्यांद्वारे, तरुण भारतीयांना सरकारसोबत काम करण्याची आणि भारतातील नागरिकांची सेवा करण्याची संधी मिळत आहे” : राज्यमंत्री राजीव चंद्रशेखर
पंतप्रधान मोदी यांच्या नेतृत्वाखालील सरकार महत्त्वाकांक्षा,हिरिरी आणि कर्तव्यकठोरता या मूल्यांना महत्व देते ”: राज्यमंत्री राजीव चंद्रशेखर
"गेल्या 9 वर्षांत भारतातील शासन आणि राजकीय संस्कृती बदलल्याचे सेवेच्या समान वितरणातून जाणवले आहे : राज्यमंत्री राजीव चंद्रशेखर
राज्यमंत्री राजीव चंद्रशेखर यांची आज पुण्यातील 9व्या रोजगार मेळाव्याला उपस्थिती
पुणे, 26 सप्टेंबर 2023
केंद्रीय कौशल्य विकास आणि उद्योजकता आणि इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी आज पुण्यातील यशवंतराव चव्हाण विकास प्रशासन अकादमी येथे आयोजित 9व्या रोजगार मेळाव्यात सहभाग घेतला. यावेळी पंतप्रधान नरेंद्र मोदी राष्ट्राला संबोधित करण्यापूर्वी ,चंद्रशेखर यांनी तरुण भारतीयांना देशसेवा करण्याची संधी उपलब्ध करून देण्याच्या सरकारच्या वचनबद्धतेचा उल्लेख केला.
आपल्या भाषणात, पंतप्रधान मोदींनी नव्याने भरती झालेल्या सर्वांचे अभिनंदन केले आणि नवीन संसदेत मंजूर झालेल्या नारी शक्ती वंदन अधिनियम या ऐतिहासिक पावलाबद्दल सांगितले. देशभरातील रोजगार मेळाव्यात आज नियुक्तीपत्रे मिळालेल्या महिलांची लक्षणीय संख्या त्यांनी अधोरेखित केली.
मंत्री राजीव चंद्रशेखर यांनी पुण्यात नव्याने भरती झालेल्या सर्वांना संबोधित केले. “पंतप्रधान मोदींच्या नेतृत्वाखालील सरकार अतुलनीय ऊर्जा आणि धडाडीसाठी ओळखले जाते. हे सरकार महत्त्वाकांक्षा,हिरिरी आणि कर्तव्यकठोरता या मूल्यांना महत्व देते . आपल्या तरुण भारतीयांना सरकारसोबत काम करण्याची संधी मिळावी यासाठी आपल्या पंतप्रधानांनी कोणतीही कसर सोडलेली नाही.आधुनिक भारताच्या इतिहासातील तरुण पिढी ही सर्वात भाग्यवान आहे यात शंका नाही, असे त्यांनी सांगितले.
देशभरातील नवीन भरती झालेल्यांना 51,000 नियुक्ती पत्रे वितरित करण्यासाठी आयोजित करण्यात आलेल्या देशव्यापी कार्यक्रमाअंतर्गत पुण्यातील रोजगार मेळावा कार्यक्रमाचे प्रमुख पाहुणे म्हणून राजीव चंद्रशेखर उपस्थित होते. 22 ऑक्टोबर 2022 रोजी पंतप्रधान मोदी यांनी हा उपक्रम सुरू केला होता, याचे उद्दिष्ट 10 लाख सरकारी नोकऱ्या देण्याचे आहे.
गेल्या 9 वर्षांत प्रशासन आणि राजकीय संस्कृती ज्या सरकारने बदलली आहे त्या सरकारसोबत नव्याने भरती झालेले तरुण भारतीय काम करणार आहेत, हे मंत्र्यानी आपल्या भाषणा दरम्यान अधोरेखित केले.
“नव्याने भरती झालेल्या तरुणांसाठी ही एक अतुलनीय संधी आहे. पंतप्रधान मोदीजींनी भारताचे राजकीय चित्रच बदलून टाकले आहे. शासनाकडे पाहण्याचा आमचा आजचा दृष्टिकोन पूर्वीपेक्षा खूपच वेगळा आहे. लोकांची सेवा करणे हे एक ध्येय बनले आहे आणि त्यासोबतच आम्ही कौशल्य विकासाला प्राधान्य दिले आहे.अवघ्या एक दशकापूर्वी, भारताकडे अनेकदा अफाट क्षमता असलेला मात्र एक अकार्यक्षम सरकार असलेला देश म्हणून पाहिले जात असे, परंतु आज, जीवनमान सुधारण्यासाठी तंत्रज्ञानाचा वापर कसा करता येईल याचा आपण जागतिक अभ्यासाचा भाग बनलो आहोत आणि इतर देश आपल्याकडून शिकण्यास उत्सुक आहेत,” असे राजीव चंद्रशेखर यांनी यावेळी सांगितले.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 32
संरक्षण मंत्रालय
सैन्य दल प्रमुखांच्या हस्ते हिरवा झेंडा दाखवून ड्युरान्ड चषक ट्रॉफी चा संघ मार्गस्थ
लष्करप्रमुख, एअर चीफ मार्शल जनरल मनोज पांडे, हवाई दल प्रमुख व्हीआर चौधरी, आणि अखिल भारतीय फुटबॉल फेडरेशनचे अध्यक्ष श्री कल्याण चौबे, यांनी 132 व्या ड्युरंड चषक खेळाच्या “ट्रॉफी टूर”ला आज हिरवा झेंडा दाखवून मार्गस्थ केले.ड्यूरान्ड कप ही भारतातील सर्वात जुनी फुटबॉल स्पर्धा असून 30 जून 2023 रोजी माणेकशॉ सेंटर, दिल्ली कॅंट येथे आयोजित करण्यात आलेल्या समारंभात या ट्रॉफी संघा”ला मार्गस्थ करण्यात आले.
ही स्पर्धा 03 ऑगस्ट ते 03 सप्टेंबर 2023 या कालावधीत कोलकाता येथे होणार आहे. यावेळी मोठ्या संख्येने युवा फुटबॉलप्रेमी आणि क्रीडाक्षेत्रातील प्रख्यात मान्यवर उपस्थित होते.
ड्युरान्ड कप ही आशियातील सर्वात जुनी आणि जगातील तिसरी सर्वात जुनी फुटबॉल स्पर्धा आहे, ज्यामध्ये देशभरातील उत्तम भारतीय फुटबॉल क्लब सहभागी होतात. भारतीय सशस्त्र दलाच्या वतीने आयोजित करण्यात येत असलेली, ड्युरंड चषक फुटबॉल क्रीडा स्पर्धा ही गेल्या काही वर्षांपासून भारतातील फुटबॉल खेळातील प्रतिभावंत खेळाडूंसाठी सर्वोत्तम क्रीडास्पर्धा म्हणून मान्यता पावली आहे.या क्रीडाचषकाचा आरंभ 1888 मध्ये शिमला येथे आर्मी चषक म्हणून सुरू झाला, जो त्याकाळी फक्त भारतातील ब्रिटिश सैन्य दलांसाठी खुला होता, परंतु लवकरच तो इतर नागरी संघांसाठीही खुला झाला.
ड्युरान्ड चषक स्पर्धा ही अनोखी स्पर्धा असून यात विजेत्या संघाला तीन चषक मिळतात, म्हणजे ड्युरान्ड कप , शिमला चषक  आणि प्रेसिडेंट कप .
कोलकाता येथे होणाऱ्या मुख्य स्पर्धेपूर्वी, पुढील एक महिना हे तीनही चषक, ट्रॉफी टूरचा एक भाग म्हणून शिमला, उधमपूर, जयपूर, मुंबई, पुणे, बेंगळुरू, भुवनेश्वर, कोक्राझार, गुवाहाटी आणि शिलाँग यासारख्या प्रमुख शहरांमध्ये फिरवले जाणार आहेत.
यंदाचे वर्ष, या स्पर्धेचे 132 वे वर्ष असून नेपाळ, भूतान आणि बांगलादेशच्या संघांसह 24 संघांचा सहभाग यात आहे, परदेशी संघ 27 वर्षानंतर या स्पर्धेत भाग घेत आहेत.ऑल इंडिया फुटबॉल फेडरेशन  च्या अंतर्गत ड्युरान्ड फुटबॉल टूर्नामेंट सोसायटी  द्वारे आयोजित केलेली ही स्पर्धा क्लब सर्व संघांसाठी खुली आहे. ही स्पर्धा नेहमीच क्रीडा क्षेत्रातील उत्कृष्टता, खिलाडूवृत्ती आणि स्पर्धात्मकता दर्शवणारी ठरली आहे.
रस्ते वाहतूक आणि महामार्ग मंत्रालय
नितीन गडकरींच्या हस्ते उद्या आसाममध्ये देशातील पहिल्या मल्टी-मोडल लॉजिस्टिक पार्कची पायाभरणी
नवी दिल्ली, 19 ऑक्टोबर 2020
केंद्रीय रस्ते वाहतूक आणि महामार्ग मंत्री नितीन गडकरी उद्या देशातील पहिल्या मल्टी-मोडल लॉजिस्टिक पार्कची आसाममध्ये आभासी पद्धतीने पायाभरणी करणार आहेत. मुख्यमंत्री सर्वानंद सोनोवाल या कार्यक्रमाचे अध्यक्ष असून केंद्रीय मंत्री डॉ. जितेंद्र सिंह, जनरल  डॉ. व्ही के सिंग आणि रामेश्वर तेली, राज्यातील मंत्री, खासदार, आमदार आणि वरिष्ठ अधिकारी यांची उपस्थिती असणार आहे.
693.97 कोटी रुपयांचा हा प्रकल्प लोकांना हवाई, रस्ते, रेल्वे आणि जलमार्गाशी थेट जोडणी उपलब्ध करून देणार आहे. केंद्र सरकारच्या महत्वाकांक्षी भारतमाला प्रकल्पाअंतर्गत हे मल्टी-मोडल पार्क विकसित केले जाईल.S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
शिक्षण मंत्रालय
परीक्षा पे चर्चा 2022 मध्ये व्यापक सहभागाचे धर्मेंद्र प्रधान यांचे आवाहन
नवी दिल्ली, 13 जानेवारी 2022
"परीक्षा पे चर्चा 2022" च्या 5 व्या आवृत्तीत सहभागी होऊन पंतप्रधान नरेंद्र मोदी यांचे मार्गदर्शन मिळवण्याची संधी प्राप्त करण्याचे आवाहन केंद्रीय शिक्षण आणि कौशल्य विकास मंत्री धर्मेंद्र प्रधान यांनी केले आहे.
2021 प्रमाणेच हा कार्यक्रम ऑनलाईन स्वरूपात प्रस्तावित आहे. सहभागींची निवड करण्यासाठी 28 डिसेंबर ते 20 जानेवारी 2022 या कालावधीत https://innovateindia.mygov.in/ppc-2022/ या संकेतस्थळावर विविध विषयांवर ऑनलाइन सर्जनशील लेखन स्पर्धा आयोजित करण्यात आली आहे. निवडक विजेत्यांनी विचारलेले प्रश्न परीक्षा पे चर्चा कार्यक्रमात दाखवले जातील.
या कार्यक्रमासाठी इयत्ता 9 ते 12 पर्यंतचे शालेय विद्यार्थी, शिक्षक आणि पालक यांची ऑनलाइन स्पर्धेद्वारे निवड केली जाईल. यासाठी https://innovateindia.mygov.in/ppc-2022/ वर थेट नोंदणी 28 डिसेंबर 2021पासून सुरु झाली असून 20 जानेवारी 2022 पर्यंत खाली सूचीबद्ध केलेल्या विषयांवरील लेखनासाठी नोंदणी करता येणार आहे.
● विद्यार्थ्यांसाठी विषय
कोविड -19 दरम्यान परीक्षा तणाव व्यवस्थापन रणनीती
स्वातंत्र्याचा अमृत महोत्सव
आत्मनिर्भर भारतासाठी आत्मनिर्भर शाळा
स्वच्छ भारत,हरित भारत
वर्गात डिजिटल सहकार्य
पर्यावरण संवर्धन आणि हवामान बदलासंदर्भातील लवचिकता
● शिक्षकांसाठी विषय
a.नव्या भारतासाठी राष्ट्रीय शैक्षणिक धोरण .
b.कोविड-19 महामारी: संधी आणि आव्हाने
● पालकांसाठी विषय :
बेटी पढाओ, देश बढाओ
लोकल टू ग्लोबल - व्होकल फॉर लोकल
शिकण्यासाठी विद्यार्थ्यांची आयुष्यभर तळमळ
माय जिओव्ही वरील स्पर्धांद्वारे निवडलेल्या सुमारे 2050 स्पर्धकांना राष्ट्रीय शैक्षणिक संशोधन आणि प्रशिक्षण परिषदेच्या संचालकांकडून प्रशस्तिपत्रक आणि पंतप्रधानांनी लिहिलेल्या हिंदी आणि इंग्रजी भाषेतील एक्झाम वॉरियर्स पुस्तकाचा समावेश असलेला विशेष परीक्षा पे चर्चा संच प्रदान केला जाईल.
S.Patil/ S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
रेल्वे मंत्रालय
रेल्वेसाठी सर्वात आव्हानात्मक वर्ष- पियुष गोयल
नवी दिल्ली, 26 मार्च 2021
भविष्यात भारतीय रेल्वेचे यश देशाचे यश ठरवेल असे केंद्रीय रेल्वे मंत्री पियुष गोयल यांनी म्हटले आहे. क्षेत्रीय रेल्वेचे महा व्यवस्थापक आणि विभागीय रेल्वे व्यवस्थापकांसमवेत घेतलेल्या आढावा बैठकीत ते आज बोलत होते. रेल्वेसाठी हे वर्ष सर्वात आव्हानात्मक वर्ष ठरले. लॉक डाऊनचे एक वर्ष. कोविड-19 विरोधात लढा देण्याचा रेल्वेचा निर्धार यात दिसून आला. रेल्वेच्या मानसिकतेत परिवर्तन झाले आहे. रेल्वेसाठी आता हा केवळ एक नेहमीचा व्यवसाय राहिला नसून नव्या तंत्रज्ञानाचा वापर आणि नवोन्मेश यामुळे नवे आयाम निर्माण झाल्याचे त्यांनी सांगितले.
स्वावलंबी,वक्तशीर, प्रवासी स्नेही, सुरक्षित, हरित आणि व्यापारासाठी प्राधान्यक्रमाची पसंती असलेली रेल्वे असे भविष्य घडवण्याची ही वेळ आहे.
1223 मेट्रिक टनाची मालाची सर्वोच्च वाहतूक म्हणजे राष्ट्रासाठी सकारात्मक संदेशच आहे. या वर्षी 5900 किलोमीटरचे विद्युतीकरण करण्यात आले. भारतीय रेल्वेने केलेले हे सर्वोच्च विद्युतीकरण असल्याचे त्यांनी सांगितले.
मार्च 2021 मध्ये भारतीय रेल्वेने मालाची चढ-उतार,प्राप्ती आणि वेग यामध्ये मोठी गती साध्य केली आहे. गेल्या वर्षीच्या एकूण माल वाहतुकीपेक्षा यात वाढ अपेक्षित आहे. मालवाहतुकीतून 2020-21 या वर्षात 1,14,652.47  रुपयांचा महसूल प्राप्त झाला.गेल्या वर्षीच्या तुलनेत यात 2 % वाढ झाली आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
भारतीय वैद्यकीय संशोधन परिषदेने  रोगप्रतिकार शक्ती वाढवणे तसेच विषाणूचा प्रभाव कमी करण्यासाठी hydroxychloroquine  ऐवजी एचआयव्ही औषधे देण्याचे ठरवले आहे. सुधारीत नियमावलीत हा बदल केला जात आहे.
शिवाय कांगारा चहा मधील रसायनेही रोगप्रतिकार शक्ती वाढवण्यात व कोरोना विषाणूचा प्रभाव कमी करण्यात एचआयव्ही वरील औषधांपेक्षा अधिक प्रभावी असल्याचे निरिक्षण संस्थेने नोंदवले आहे. Institute of Himalayan Bioresource Technology  अर्थात हिमालयन जैवस्रोत तंत्रज्ञान संस्थेचे संचालक डॉ. संजय कुमार यांनी ही माहिती दिली. पालमपूर, हिमाचल प्रदेश इथे ही संस्था कार्यरत आहे. संजय कुमार यांनी आंतरराष्ट्रीय चहा दिनानिमित्त आयोजित वेबिनारमधे हे मत नोंदवले.
समाज आणि उद्योगासाठीही कांगारा चहा किती फायदेशीर आहे, यावर त्यांनी आपल्या व्याख्यानात मंथन केले. कांगारा चहामधे माणसाच्या शरीराला लाभदायक असे गुणधर्म आहेत. IHBT ने तंत्रज्ञानाचा उपयोग करुन कोविड-19 वर मात करण्यासाठी ते सिद्ध केले आहे, असे कुमार म्हणाले.
संगणकाधारीत तंत्रज्ञानाचा उपयोग केला असता, शास्त्रज्ञांना यात '65 बायोॲक्टीव' रसायने किंवा 'पॉलिफेनोल्स' आढळून आली. त्यांच्या संयोगाने ते विशिष्ट विषाणूवर अधिक प्रभावी ठरु शकते. अगदी सध्या एचआयव्ही वरील बाजारात उपलब्ध औषधांपेक्षाही. कारण सध्या एचआयव्ही वरील मान्यताप्राप्त औषधे कोविड-19 च्या रुग्णांवर उपचारासाठी वापरली जात आहेत.
कांगारा चहा मधील रसायने मानवी शरीरातील प्रोटीनयुक्त विषाणूंना प्रतिबंध करु शकतात, असा दावा डॉ. कुमार यांनी केला.
IHBT, आणि constituent of Council of Scientific and Industrial Research , हे अल्कोहलयुक्त हँड सॅनिटायझरचेही उत्पादन तसेच पुरवठा करत आहेत. यात चहाचा चोथा व नैसर्गिक सुगंधित तेलाचा उपयोग केला आहे.
संस्थेने औषधी साबणांचीही निर्मिती केली आहे. यात चहाचा चोथा, नैसर्गिक औषधे आहेत. विशेष म्हणजे sodium laureth sulphate, sodium dodecyl sulphate आणि क्षारयुक्त तेलाचा वापर केलेला नाही.
या साबणामधे बुरशीविरोधी, जीवाणूविरोधी, स्वच्छतायुक्त आणि आर्द्रतायुक्त लाभदायक गुणधर्म आहेत. हिमाचल प्रदेशातील दोन कंपन्या या साबणाचे उत्पादन आणि विपणन करतात.
कांगारा चहाची निर्मिती प्रक्रीया प्रसिद्ध बैद्यनाथ फार्मास्युटिकल या औषध निर्माण कंपनीकडे सोपवण्यात आली आहे. आतातर चहा आणि चहा वाईनची उपलब्धता होण्याची सज्जता झाली आहे. हे कांगारा चहासाठी खूपच महत्वाचे तसेच क्रांतिकारक बदलाचे पाऊल ठरणार असल्याचे डॉ. कुमार यांनी सांगितले.
'कॅटेचिन' हे नैसर्गिक आरोग्यवर्धक आहे. पेशींचे नुकसान टाळणे आणि इतर अनेक फायदे प्रदान करणे, यासाठी ते ओळखले जाते. कांगारामधे ते पुरेपूर आहे.
याप्रसंगी, चहा व्हिनेगर तंत्रज्ञान, धरमशाला येथील कंपनीला हस्तांतरीत करण्यात आले. चहा व्हिनेगर तंत्रज्ञान लठ्ठपणारोधी आहे. यासोबतच आयुष मंत्रालयाने शिफारस केलेला हर्बल ग्रीन आणि ब्लॅक टी या चहा प्रकाराचे यावेळी लोकार्पण करण्यात आले. कोविड-19 विरोधात लढण्यासाठी आणि रोगप्रतिकार शक्ती वाढविण्यासाठी ही उत्पादने खूपच लाभदायक ठरु शकतील, असे IHBT च्या शास्त्रज्ञांनी म्हटले आहे.
श्रम आणि रोजगार मंत्रालय
ईपीएफच्या केंद्रीय विश्वस्त मंडळाने वर्ष 2020-21 साठी आपल्या सदस्यांसाठी 8.50% व्याज दराची शिफारस केली
ईपीएफच्या केंद्रीय विश्वस्त मंडळाची 228 वी बैठक आज जम्मू-काश्मीर मधील श्रीनगर येथे पार पडली. केंद्रीय कामगार आणि रोजगार  राज्यमंत्री संतोष कुमार गंगवार या बैठकीच्या अध्यक्षस्थानी तर अपूर्व चंद्रा, सचिव  हे उपाध्यक्षस्थानी होते तसेच सदस्य सचिव सुनील बर्थवाल आणि केंद्रीय पी एफ आयुक्त देखील या बैठकीला उपस्थित होते. केंद्रीय मंडळाने 2020-21 या आर्थिक वर्षासाठी सदस्यांच्या खात्यात ईपीएफची रक्कम जमा झाल्यावर 8.50% वार्षिक व्याज दराने रक्कम जमा करण्याची शिफारस केली. सरकारच्या राजपत्रात व्याजदर अधिकृतपणे सूचित केल्यानंतर ईपीएफओ ग्राहकांच्या खात्यात व्याजदराची रक्कम जमा केली जाईल.
आर्थिक वर्ष 2014 पासून ईपीएफओने सातत्याने 8.50 टक्के किंवा त्याहून अधिक दराने परतावा दिलेला आहे. कंपाऊंडिंगसह उच्च ईपीएफ व्याज दरामुळे, ग्राहकांच्या नफ्यात महत्त्वपूर्ण फरक पडतो.
पंतप्रधान कार्यालय
गांधी जयंतीनिमित्त आयोजित प्रार्थनेला पंतप्रधानांची उपस्थिती
पंतप्रधान नरेंद्र मोदी आज नवी दिल्ली येथे महात्मा गांधी यांच्या 150 व्या जयंतीनिमित्त आयोजित प्रार्थनेला उपस्थिती होते तसेच त्यांनी गांधी स्मृती येथे आदरांजली वाहिली.
Prime Minister @narendramodi attends a prayer meet at Gandhi Smriti on the occasion of #GandhiJayanti pic.twitter.com/Z76DGxODPO
— PIB India  October 2, 2020
पंतप्रधान कार्यालय
मायगव्ह मंचाला सात वर्षे पूर्ण झाल्यानिमित्त या सुविधेसाठी काम करणारे स्वयंसेवक आणि सहभागी यांचे पंतप्रधानांनी केले कौतुक
नवी दिल्ली 26 जुलै 2021
पंतप्रधान नरेंद्र मोदी यांनी, मायगव्ह मंचाला समृध्द करण्यासाठी योगदान देणारे सर्व स्वयंसेवक आणि सहभागी यांच्या कार्याचे कौतुक केले आहे.
मायगव्हइंडियाने पाठवलेल्या ट्वीट संदेशावर प्रतिक्रिया व्यक्त करताना पंतप्रधान म्हणाले,
“सहभागात्मक प्रशासनाचे परिणामकारक उदाहरण म्हणून मायगव्ह ने उल्लेखनीय कामगिरी केली असून आपल्या युवा शक्तीचा आवाज होण्याची भूमिका बजावली आहे.
आज मायगव्ह उपक्रमाला सात वर्षे पूर्ण होत असताना, या मंचाला समृध्द करण्यासाठी योगदान देणारे सर्व स्वयंसेवक आणि सहभागी यांचे मी कौतुक करतो.”
मायगव्ह विषयी आणखी माहिती वाचण्यासाठी क्लिक करा
MyGov stands tall as an effective example of participative governance and giving a voice to our Yuva Shakti.
— Narendra Modi  July 26, 2021
Today when we mark #7YearsOfMyGov, I applaud all those volunteers and contributors who have enriched this platform with their contributions. https://t.co/qPhYBir07D
राष्ट्रपती कार्यालय
भारतीय महसूल सेवेच्या प्रशिक्षणार्थींनी घेतली राष्ट्रपतींची भेट
नवी दिल्ली, 30 ऑगस्ट 2018
भारतीय महसूल सेवेच्या  68 व्या तुकडीच्या प्रशिक्षणार्थींनी आज राष्ट्रपती भवनात राष्ट्रपती राम नाथ कोविंद यांची भेट घेतली.
गेल्या अनेक वर्षापासून करप्रणालीमुळे देशाच्या बांधणीत महत्वाची भर पडत आहे असे सांगत राष्ट्रपतींनी महसूल विभागाचे महत्व अधोरेखित केले. देशाची कररचना न्याय्य, कार्यक्षम, प्रामाणिक आणि समानता जपणारी असायला हवी आणि ती तशी राखणे ही प्रशासक म्हणून महसूल विभागाच्या अधिकाऱ्यांची प्राथमिक जबाबदारी आहे. हे कायम लक्षात ठेवावे असे ते म्हणाले. देशाला मिळणाऱ्या करातून पायाभूत सुविधा आणि शाळा, रुग्णालये, संरक्षण यासारख्या महत्वाच्या कामांची उभारणी होते. त्यामुळे प्रशासकांनी अधिकाअधिक लोकांना प्रामाणिकपणे कर भरण्यासाठी प्रोत्साहन द्यायला हवे तसेच करदात्यांना कुठलाही त्रास होणार नाही याची काळजी घ्यायला हवी अशी सूचना राष्ट्रपतींनी केली.
2017 मध्ये सरकारने वस्तू आणि सेवा कर लागू केला आहे. या कररचनेविषयी अजूनही जनतेला शिक्षित करण्याची गरज आहे असे सांगत जीएसटीच्या योग्य अंमलबजावणीसाठी त्यांनी महसूल विभागाचे अधिकारी आणि कर्मचाऱ्यांचे अभिनंदन केले.
M.Chopade/R.Aghor/P.Malandkar
(Visitor Counter : 50
वाणिज्य आणि उदयोग मंत्रालय
कोविड-19 महामारीच्या प्रतिबंधासाठीच्या खरेदी नियमात शिथिलता
सार्वजनिक खरेदीसाठी मेक इन इंडिया उत्पादनाला प्राधान्य देण्याच्या 2017 च्या आदेशातून केंद्र सरकारने कोविड-19महामारीच्या प्रतिबंधासाठी आवश्यक असणाऱ्या सार्वजनिक खरेदीला वगळले आहे.
उद्योग व अंतर्गत व्यापार संवर्धन विभागाने हा आदेश जारी केला आहे. वाणिज्य व उद्योग मंत्रालयाने स्पष्ट केले आहे की वरील सवलत 30.09.2021 पर्यंत लागू असेल.
पंतप्रधान कार्यालय
मिझोराममध्ये दगडखाण कोसळून झालेल्या दुर्घटनेतल्या जीवितहानीबद्दल पंतप्रधानांनी शोक व्यक्त केला
पंतप्रधान राष्ट्रीय मदत निधीमधून  पिडितांसाठी मदतीची घोषणा
पंतप्रधान नरेंद्र मोदी यांनी मिझोरममध्ये दगडखाण कोसळून झालेल्या दुर्घटनेतल्या जीवितहानीबद्दल तीव्र दु:ख व्यक्त केले आहे. पंतप्रधान मोदींनी पीडितांसाठी पंतप्रधान राष्ट्रीय मदतनिधी  मधून मदत देखील जाहीर केली आहे.
पंतप्रधान कार्यालयाने ट्विट केले;
मिझोराममधील दगडखाणीमध्ये झालेल्या दुर्घटनेत ज्यांनी आपल्या प्रियजनांना गमावले आहे, त्यांच्यासोबत माझ्या संवेदना आहेत. या दुर्घटनेतल्या मृताच्या नातेवाईकांना पंतप्रधान मदतनिधी मधून 2 लाख रुपये तर जखमींना 50,000 रुपये मदत दिली जाईल-पंतप्रधान
संरक्षण मंत्रालय
ईशान्य भागात सैन्य दलाची तयारी आणि सुरक्षा परिस्थितीचा लष्करप्रमुखांनी घेतला आढावा
भारतीय लष्करप्रमुख जनरल एम.एम.नरवणे हे 20 मे 2021 रोजी दिमापुर  येथे दोन दिवसांच्या दौर्यासाठी दाखल झाले असून, या भेटीदरम्यान ते अरुणाचल प्रदेशच्या उत्तर सीमेवरील सैन्य दलाची तयारी आणि ईशान्येकडील सीमाभागातील सुरक्षा परिस्थितीचा आढावा घेणार आहेत.
दिमापूर येथील कॉर्प्स मुख्यालयात पोचल्यावर लष्करप्रमुखांना लेफ्टनंट जनरल जॉनसन मॅथ्यू, जनरल ऑफिसर कमांडिंग स्पीयर कॉर्प्स आणि डिव्हिजन कमांडर यांनी उत्तरेकडील सीमेवरील सैन्याची तयारी आणि सद्यपरीस्थिती संबंधीची माहिती दिली.
भारतीय लष्करप्रमुखांनी  उत्तम रितीने दक्षता बाळगली जात असल्याबद्दल सैन्य दलाची प्रशंसा केली तसेच त्यांना सतर्क राहण्यास आणि नियंत्रण रेषेच्या  आसपासच्या भागांवरील हालचालींवर लक्ष ठेवण्यास सांगितले.
21 मे 2021 रोजी लष्करप्रमुख नवी दिल्लीत परतत आहेत.
गृह मंत्रालय
पश्चिम बंगाल मधल्या मदत आणि पुनर्वसन कार्याचा केंद्राकडून आढावा
नवी दिल्ली, 25 मे 2020
अम्फान या चक्रीवादळाचा तडाखा बसलेल्या पश्चिम बंगालमधल्या भागात पुनर्वसन उपाय आणि समन्वयाचे कार्य जारी राखत कॅबिनेट सचिव राजीव गौबा यांच्या अध्यक्षतेखालील राष्ट्रीय आपत्ती व्यवस्थापन समितीची आज पाचवी बैठक झाली.
पंतप्रधान नरेंद्र मोदी यांनी पश्चिम बंगाल मधल्या बाधित भागाची हवाई पाहणी केल्यानंतर आणि मदत कार्याचा आढावा घेतल्यानंतर जाहीर केलेली 1000 कोटी रुपयांची रक्कम राज्य सरकारसाठी या आधीच जारी करण्यात आली आहे.
मदत आणि पुनर्वसन कार्यात केंद्राने दिलेल्या सहकार्याबद्दल पश्चिम बंगालच्या मुख्य सचिवांनी केंद्राचे आभार मानले आहेत.
चक्री वादळानंतर बाधित भागात वीज आणि दूरसंवाद पायाभूत सुविधा पूर्ववत करण्याला प्राधान्य देण्यात येत आहे. बऱ्याच भागात दूरसंवाद सुविधा पूर्ववत करण्यात आल्या आहेत मात्र स्थानिक वीज वितरण जाळ्याला नुकसान पोहोचले असल्याने काही भागात वीज पुरवठा पूर्णतः पूर्ववत करण्यात अडचणी येत आहेत. शेजारी राज्यांच्या पथकाबरोबरच केंद्रीय एजन्सीही वीज पुरवठा सुरळीत करण्याच्या या कामात गुंतल्या आहेत.
दरम्यान कोलकाता इथे रस्ते पूर्ववत करण्याच्या कामात एनडीआरएफ आणि एसडीआरएफच्या पथकांच्या मदतीला लष्कराच्या तुकड्याही तैनात करण्यात आल्या आहेत.
पुनर्वसन कामातल्या प्रगतीची दखल घेत कॅबिनेट सचिवांनी, वीज पुरवठा पूर्णतः सुरळीत करणे, दूरसंवाद सेवा आणि पिण्याच्या पाण्याचा पुरवठा पूर्ववत करण्याला प्राधान्य देण्याच्या सूचना केल्या. राज्याला आवश्यक असल्यास आणखी सहाय्य पुरवायला केंद्रीय एजन्सी सज्ज आहेत. राज्याच्या मागणीच्या आधारावर अन्नधान्याचा पुरवठा करण्यासाठी धान्याचा पुरेसा साठा तयार ठेवण्यात आला आहे.
झालेल्या नुकसानाचा आढावा घेण्यासाठी केंद्रीय गृह मंत्रालय लवकरच केंद्रीय पथक पाठवणार आहे.
पश्चिम बंगालला अतिरिक्त मदत हवी असल्यास त्यांनी याबाबत सूचित करावे असे कॅबिनेट सचिवांनी सुचवले आणि केंद्रीय मंत्रालये / एजन्सीच्या अधिकाऱ्यांनी, आवश्यक मदत जलदगतीने पुरवण्यासाठी राज्य सरकारशी समन्वय राखत काम करण्याच्या सूचना त्यांनी केल्या.
पश्चिम बंगालचे मुख्य सचिव या बैठकीत व्हिडीओ कॉन्फरन्सिंग द्वारे सहभागी झाले. गृह मंत्रालय, उर्जा, दूरसंवाद, अन्न आणि सार्वजनिक वितरण, आरोग्य, पेय जल आणि स्वच्छता, मंत्रालयाचे वरिष्ठ अधिकारी एनडीएमए आणि एनडीआरएफही या बैठकीत सहभागी झाले होते.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(